**Toni Juhana Wirtanen** (s. 4. huhtikuuta 1975 Heinola) on suomalainen rockmuusikko, lauluntekijä ja tv-esiintyjä. Hänet tunnetaan erityisesti Apulanta-yhtyeen keulakuvana.

Ura
---

#### Apulanta-yhtyeessä

Toni Wirtanen nousi julkisuuteen 1990-luvun puolessavälissä Apulanta-yhtyeen laulajana. Hän perusti yhtyeen Antti Lautalan kanssa käydessään Heinolan Lyseonmäen koulua vuonna 1991. Aluksi Wirtanen ja Lautala soittivat kahdestaan death metalia, mutta myöhemmin samana vuonna rumpaliksi yhtyeeseen hankittiin Sipe Santapukki. Yhtyeeseen tarvittiin myös basistia ja 1992-93 basistina toimi amerikkalainen vaihto-oppilas Amanda "Mandy" Gaynor. Mandyn palattua takaisin kotimaahansa basistin paikan otti Tuukka Temonen.

Wirtanen on säveltänyt ja sanoittanut muutamaa poikkeusta lukuun ottamatta kaikki Apulannan kappaleet. Hän on yhtyeen laulusolisti ja kitaristi.

Apulannan huhtikuussa 2011 julkaistun *Vääryyttä* -singlen toisena kappaleena on Tonin iskelmä-aliaksen Kauko Starrin kappale *Jos soitan sulle matkalta*.

#### Lauluntekijänä

Apulannan lisäksi Wirtanen on tehnyt kappaleita useille muille artisteille kuten Irinalle ja Kaija Koolle. Hänen tekemiään kappaleita ovat muun muassa Irinan *Vastaukset* ja Kaija Koon *Vapaa*, minkä lisäksi hän sanoittanut Antti Tuiskun *Mies*-kappaleen.

#### Tv-esiintyjänä

Wirtasella oli vuonna 2004 Nelosella oma televisiosarja Toni Wirtanen Undercover. Hän toimi Uuden Musiikin Kilpailun tuomarina vuosina 2013 ja 2014. Syksyllä 2014 hän osallistui *Vain elämää* -televisiosarjan kolmanteen kauteen ja syksyllä 2017 sarjan seitsemänteen kauteen.

Vuosina 2018-2023 Wirtanen oli yksi *The Voice of Finland -televisioohjelman tähtivalmentajista*.

#### Näyttelijänä

Elokuvassa *Pitkä kuuma kesä* (1999) Toni Wirtanen esittää kuvitteellisen The Vittupäät -yhtyeen jäsentä. Hän on myös näytellyt elokuvassa *Kuutamolla* (2002).

Sen lisäksi hän on näytellyt sivuosan yhdessä *Kylmäverisesti sinun* -sarjan jaksossa sekä *Isänmaan toivoissa*. Wirtanen näyttelee myös pienen roolin vuonna 2016 valmistuneessa elokuvassa *Teit meistä kauniin*. Wirtanen näytteli myös pienen roolin 2018 ilmestyneessä elokuvassa  *Valmentaja*.

#### Kirjailijana

Wirtanen on yksi *Finland at War* (2015) -kirjan kirjoittajista yhdessä Peter Munterin ja Vesa Nenyen kanssa.

Yksityiselämä
-------------

Wirtasen perhe muutti Saloon Tonin ollessa alle vuoden ikäinen. Hänen isänsä kuoli aivoverenvuotoon Tonin ollessa 12-vuotias. Tämän jälkeen perhe muutti takaisin Heinolaan.

Wirtanen kävi lukion Heinolan Kymenkartanon koulussa ja kirjoitti ylioppilaaksi tuloksena kuusi laudaturia. Hän opiskeli myös jonkin aikaa yliopistossa tietojenkäsittelytiedettä, mutta Apulannan alettua menestyä hän jätti yliopiston ja keskittyi musiikkialalle.

Wirtanen on sotilasarvoltaan alikersantti. Hän on naimisissa laulaja Jannika B:n kanssa. Pariskunnan esikoislapsi syntyi 29. elokuuta 2015 ja toinen lapsi syyskuussa 2021.

Lähteet
-------

* Pasi Kostiainen: *Apulanta – Maalin alta*. Helsinki: WSOY, 1998. ISBN 951-0-23261-0.

### Viitteet

1. ↑  Koppinen, Mari: Toni Wirtanen sai Juha Vainio -sanoittajapalkinnon *Helsingin Sanomat*.  29.7.2021. Helsinki:  Sanoma Media Finland Oy. Viitattu 31.7.2021.
2. ↑  Toni Wirtanen täytti 39 vuotta: Sai lahjaksi parkkisakot! MTV Oy.  Arkistoitu 13.11.2014. Viitattu 1.11.2014.
3. ↑  Toni Wirtanen Undercover
4. ↑  UMK14 Tuomarit Yle. Viitattu 27.1.2014.
5. ↑  Tässä on kolmannen kauden uskomaton Vain elämää -artistikattaus!
6. ↑  Toni Wirtanen on TVOF:n uusi tähtivalmentaja – tällaista laulajaa hän etsii! *nelonen.fi*.
7. ↑  Toni Wirtanen kustantajan sivulla Osprey Publishing. Viitattu 24.3.2016.
8. ↑  Alanko, Tero & Silas, Petri (haastattelut): *Neljäs sukupolvi. Suomalainen rock nyt*, s. 165-174. Helsinki: Johnny Kniga, 2006. ISBN 951-0-31764-0.
9. ↑  Toni Wirtanen ja Jannika B naimisiin! *Iltalehti.fi*.  1.1.2014. Viitattu 27.1.2014.
10. ↑  Toni Wirtanen ja Jannika B saivat lapsen *Iltalehti*.  29.8.2015. Viitattu 29.8.2015.
11. ↑  Toni Wirtanen ja Jannika B odottavat toista lastaan – juhlistivat ilouutista harvinaisella perhepotretilla *Ilta-Sanomat*.  9.5.2021. Viitattu 9.5.2021.
12. ↑  Toni Wirtasen ja Jannika B:n lapsi syntyi! Herkät kuvat julki *Ilta-Sanomat*.  12.9.2021. Viitattu 19.9.2021.

Aiheesta muualla
----------------

* Toni Wirtasen sävellystuotanto Suomen äänitearkistossa (1901–1999)
* Toni Wirtasen sanoitustuotanto Suomen äänitearkistossa (1901–1999)
* Toni Wirtanen Internet Movie Databasessa. (englanniksi)
* Toni Wirtanen Elonetissä.

Apulanta

| 
* Toni Wirtanen
* Simo "Sipe" Santapukki
* Ville Mäkinen

 |
| --- |
| 
* Antti Lautala
* Mandy Gaynor
* Tuukka Temonen
* Sami Lehtinen

 |

|  |  |
| --- | --- |
| Albumit | 
* *Attack of the A.L. People*
* *Ehjä*
* *Kolme*
* *Aivan kuin kaikki muutkin*
* *Plastik*
* *Heinola 10*
* *Hiekka*
* *Kiila*
* *Eikä vielä ole edes ilta*
* *Kuutio (kuinka aurinko voitettiin)*
* *Kaikki kolmesta pahasta*
* *Kunnes siitä tuli totta*
* *Sielun kaltainen tuote*

 |
| EP:t | 
* *Mikä ihmeen Apulanta?*
* *T.S. ♥ A.L.*
* *Tuttu TV:stä*
* *Hajonnut EP*
* *Pudota*
* *Armo EP*
* *Kesä-EP*

 |
| Kokoelmat | 
* *Singlet 1993–1997*
* *Syitä ja seurauksia – 30 parasta*
* *Singlet 2004–2009*

 |
| Kirjat | 
* *Apulanta: Maalin alta*
* *Apulanta: Kaikki yhdestä pahasta*

 |
| Elokuvat | *Teit meistä kauniin*
 |
| Muuta | 
* Apulannan diskografia
* Apulandia

 |



|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Suomi (KANTO)
* Yhdysvallat
* Latvia

 |
|  |
| Taiteenala | 
* MusicBrainz

 |
|  |
| Henkilöt | 
* Ritva
* Elonet

 |
|  |
| Muut | 
* Europeana
* IdRef
* Hufvudstadsbladet

 |

 |